

ΠΑΝΕΠΙΣΤΗΜΙΟΥΠΟΛΗ 1

|  |  |
| --- | --- |
| ΣΧΟΛΗ ΕΦΑΡΜΟΣΜΕΝΩΝ ΤΕΧΝΩΝ ΚΑΙ ΠΟΛΙΤΙΣΜΟΥ**ΤΜΗΜΑ ΣΥΝΤΗΡΗΣΗΣ ΑΡΧΑΙΟΤΗΤΩΝ & ΕΡΓΩΝ ΤΕΧΝΗΣ****Πρόγραμμα Μεταπτυχιακών Σπουδών****«ΣΥΝΤΗΡΗΣΗ ΤΗΣ ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ»** | C:\Users\Μπιζουδένια\Desktop\ΠΜΣ\WEB SITE\TEIlogo\logo5new.jpg |

**ΠΑΡΑΤΑΣΗ ΤΗΣ ΠΡΟΘΕΣΜΙΑΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Παρατείνεται** έως την **Παρασκευή 25 Ιανουαρίου 2019** η προθεσμία εκδήλωσης ενδιαφέροντος για την πλήρωση είκοσι (20) κενών θέσεων Μεταπτυχιακών Φοιτητών για το ΠΜΣ «Συντήρηση της Πολιτιστικής Κληρονομιάς» με έναρξη στο εαρινό εξάμηνο του Ακαδημαϊκού Έτους 2018-19.

Οι ενδιαφερόμενοι καλούνται να υποβάλουν εκδήλωση ενδιαφέροντος με μορφή Αίτησης και Φακέλου Υποψηφιότητας, σύμφωνα με τα ζητούμενα στην αριθ. ΠΜΣ-ΣΑΕΤ 03/2018 ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ της 27/11/2018.

Στο ΠΜΣ γίνονται δεκτοί πτυχιούχοι Τμημάτων Συντήρησης Πολιτιστικών αγαθών, Πανεπιστημιακού και Τεχνολογικού Τομέα της ημεδαπής ή ομοταγών αναγνωρισμένων ιδρυμάτων της αλλοδαπής.

Η εισαγωγή των Μεταπτυχιακών Φοιτητών και η έναρξη των μαθημάτων θα γίνει το εαρινό εξάμηνο του Ακαδημαϊκού έτους 2018-2019. Το ΠΜΣ θα πραγματοποιηθεί στην ελληνική γλώσσα και οδηγεί στη λήψη Μεταπτυχιακού Διπλώματος Ειδίκευσης (ΜΔΕ) χρονικής διάρκειας κατ΄ ελάχιστον τριών (3) ακαδημαϊκών εξαμήνων. Τα δύο (2) πρώτα εξάμηνα σπουδών, αντιστοιχούν σε διδασκαλία μαθημάτων, ενώ το τρίτο εξάμηνο, αντιστοιχεί στην εκπόνηση της μεταπτυχιακής διπλωματικής εργασίας.

Τα μαθήματα διεξάγονται στις εγκαταστάσεις του Πα.Δ.Α. Το τέλος φοίτησης ανέρχεται σε 2800 € ανά φοιτητή, ενώ το 30% των εισαγομένων φοιτητών απαλλάσσεται από το τέλος φοίτησης βάσει των διατάξεων του του άρθρου 35, παρ. 2 του ν. 4485/2017 (Τ. Β΄ Αρ. 3387/ΦΕΚ 10.08.2018).

Για περισσότερες πληροφορίες οι ενδιαφερόμενοι μπορούν να ενημερώνονται από την ιστοσελίδα του ΠΜΣ **www.master-conservation.uniwa.gr**, ή επικοινωνώντας στο E-mail **gram-master-conservation@uniwa.gr**.